Turkish Airlines

Η εταιρία Turkish Airlines («Τουρκικές Αερογραμμές», τουρκ.: Türk Hava Yolları, ΤΗΥ) είναι ο τουρκικός εθνικός αερομεταφορέας. Η έδρα της είναι το Διεθνές Αεροδρόμιο Κωνσταντινούπολης, Διεθνές Αεροδρόμιο Σαμπιχά Γκιοκτσέν και το Διεθνές Αεροδρόμιο Εσένμπογκα στην Άγκυρα. Επίσης, ως πόλη εστίασης έχει το Διεθνές αεροδρόμιο Αντνάν Μεντερές της Σμύρνης. Το δίκτυο της θα πραγματοποιεί τακτικές υπηρεσίες προς 290 προορισμούς σε Ευρώπη, Ασία, Αφρική, και την Αμερική, καθιστώντας την τέταρτη μεγαλύτερη αεροπορική στον κόσμο με βάση τον αριθμό των προορισμών. Η Turkish Airlines είναι μέλος του δικτύου της Star Alliance από την 1η Απριλίου 2008.

Ιστορική Αναδρομή 
Η εταιρεία ιδρύθηκε στις 20 Μαΐου 1933, ως Διεύθυνση Εθνικών Αερομεταφορών. Τον Αύγουστο του ίδιου έτους ξεκίνησε το πτητικό έργο. Λίγο αργότερα, μετονομάστηκε σε Hava Yolları Devlet Isletmesi Idaresi με έδρα την Άγκυρα και ξεκίνησε τη γραμμή Κωνσταντινούπολη - Εσκισεχίρ - Άγκυρα. Τον Ιούνιο του 1938 θα μετονομαστεί σε Devlet Hava Yolları (DHY). Το πρώτο διεθνές δρομολόγιο πραγματοποιήθηκε το 1947 για Αθήνα. Χρειάστηκαν όμως να περάσουν 40 χρόνια μέχρι να πραγματοποιηθεί το πρώτο υπερατλαντικό και υπερπόντιο δρομολόγιο. Στις 20 Φεβρουαρίου του 1956 και ύστερα από έντονη αναδιοργάνωση επανιδρύεται ως Turk Hava Yollari AO (THY). Μέχρι το 1990, το Τουρκικό κράτος είχε τον έλεγχο της εταιρείας, μετά όμως πουλήθηκε το 24,8% σε ιδιώτες.

Σήμερα, η ΤΗΥ ελέγχεται κατά 75,2% από την τουρκική κυβέρνηση (Διεύθυνση Ιδιωτικοποιήσεων) και κατά 24,8% από ιδιώτες. Απασχολεί 35,275 εργαζόμενους και έχει 50% μερίδιο στη θυγατρική αεροπορική εταιρεία SunExpress, που εδρεύει στην Αττάλεια. 

Στις 15 Ιουνίου 2022 ο πρόεδρος της Τουρκίας, Ρετζέπ Ταγίπ Ερντογάν, ανακοίνωσε ότι η εταιρία θα φέρει στο εξής στο εξωτερικό την τουρκική ονομασία της, "Türk Hava Υollari" και έτσι θα πραγματοποιεί τις διεθνείς πτήσεις της, όχι πλέον ως Turkish Airlines όπως ήταν μέχρι τώρα.

Προορισμοί 

 Αμερική: Αβάνα, Ατλάντα, Βανκούβερ, Βοστώνη, Κανκούν, Καράκας, Λος Άντζελες, Μαϊάμι, Μεξικό, Μόντρεαλ, Μπογκοτά, Μπουένος Άιρες, Νέα Υόρκη «Τζον Φ. Κέννεντυ», Νιούαρκ, Ντάλας, Ντιτρόιτ, Ουάσινγκτον, Παναμά, Σαν Φρανσίσκο, Σάο Πάολο, Σιάτλ, Σικάγο «Ο Χέαρ», Τορόντο «Πίαρσον», Χιούστον.

 Ασία: Άκαμπα, Ακτάου, Αλμάτι, Αμμάν, Άμπου Ντάμπι, Ανόι, Αρμπίλ, Ασγκαμπάτ, Βαγδάτη, Βασόρα, Βηρυτός, Βομβάη, Γεκατερίνμπουργκ, Γιανμπού, Ισλαμαμπάντ, Ισφαχάν, Καμπούλ, Καντώνα, Καραγκάντα, Καράτσι, Κασίμ (Μπούραιντα), Κατμαντού, Κιρκούκ (Κάρκα), Κολόμπο, Κουάλα Λουμπούρ, Κουβέιτ, Λαχόρη, Μαζάρι Σαρίφ, Μαλδίβες (Μάλε), Μανίλα, Μασχάντ, Μεδίνα, Μουσκάτ, Μπανγκόκ, Μπαχρέιν, Μπισκέκ, Μπουχάρα, Νατζάφ, Νέο Δελχί, Νουρ-Σουλτάν (Αστάνα), Ντάκα, Νταμάμ, Ντενπασάρ (Μπαλί), Ντουμπάι, Ντουσάνμπε, Ντόχα, Οσάκα, Ουλάν Μπατόρ, Ούρμια, Ούρτζεντς, Πεκίνο, Πουκέτ, Ριάντ, Σαγκάη «Που Ντονγκ», Σαμαρκάνδη, Σάρτζα, Σεμπού, Σεούλ «Ίνστεον», Σιάν, Σιγκαπούρη, Σιράζ, Σουλεϊμανίγια, Ταϊπέι, Ταΐφ, Ταμπρίζ, Τασκένδη, Τελ Αβίβ, Τεχεράνη, Τζέντα, Τόκιο «Ναρίτα» & «Χανέντα», Τουρκιστάν, Τουρκμένμπασι (Κράσνοβοντσκ / Κιζίλ-Σου), Τζακάρτα, Φεργκάνα, Χο Τσι Μιν (Σαϊγκόν), Χονγκ Κονγκ.

 Αφρική: Άκκρα, Αλγέρι, Αλεξάνδρεια, Αμπιτζάν, Αμπούτζα, Ανταναναρίβο, Αντίς Αμπέμπα, Ασμάρα, Γιαουντέ, Γιοχάνεσμπουργκ, Έντεμπε, Ζανζιβάρη, Καζαμπλάνκα, Κάιρο, Κέιπ Τάουν, Κιγκάλι, Κιλιμάντζαρο, Κινσάσα, Κομόρες, Κονακρί, Κοτονού, Κωνσταντίνη, Λάγκος, Λιμπρεβίλ, Λουάντα, Λούξορ, Λουσάκα, Μαλάμπο, Μαπούτο, Μαρακές, Μαυρίκιος, Μογκαντίσου, Μομπάσα, Μπαμακό, Μπανζούλ, Ναϊρόμπι, Νιαμέ, Νουακσότ, Ντακάρ, Νταρ ες Σαλάμ, Ντέρμπαν, Ντζαμένα, Ντουάλα, Οράν, Ουαγκαντουγκού, Πορτ Αρκούρ, Πουάντ-Νουάρ, Σαρμ ελ Σέιχ, Σεϋχέλλες, Τύνιδα, Τζιμπουτί, Τζούμπα, Φρίταουν, Χαρτούμ, Χουργκάντα.

 Ευρώπη: Αγία Πετρούπολη, Αθήνα «Ελευθέριος Βενιζέλος», Αμβούργο, Άμστερνταμ «Σκίπχολ», Αννόβερο, Βαλένθια, Βαρκελώνη, Βάρνα, Βαρσοβία, Βασιλεία, Βελιγράδι, Βενετία, Βερολίνο «Βραδεμβούργο», Βιέννη, Βίλνιους, Βορόνεζ, Βουδαπέστη, Βουκουρέστι, Βρέμη, Βρυξέλλες, Γεκατερινμπούργκ, Γενεύη, Γκαντζά, Γκέτεμποργκ, Γκρατς, Δουβλίνο, Εδιμβούργο, Ελσίνκι, Ζάγκρεμπ, Ζαπορίζια, Ζυρίχη, Θεσσαλονίκη, Καλίνινγκραντ, Καρλσρούη/Μπάντεν-Μπάντεν, Κατάνια, Καζάν, Κίεβο, Κισινάου, Κλουζ-Ναπόκα, Κολωνία, Κοπεγχάγη, Κρακοβία, Κρασνοντάρ, Κωνστάντζα, Λβοφ, Λειψία, Λευκωσία, Λιουμπλιάνα, Λισσαβώνα, Λονδίνο «Χίθροου» & «Γκάτγουικ», Λουξεμβούργο, Λυών, Μαδρίτη, Μάλαγα, Μάλτα, Μάντσεστερ, Μασσαλία, Μιλάνο «Μαλπένσα», Μινσκ, Μόναχο, Μόσχα «Βνούκοβο», Μπακού, Μπάρι, Μπατούμι, Μπέργκαμο, Μπέρμιγχαμ, Μπιλμπάο, Μπιλούντ, Μπολόνια, Μπορντό, Νάπολη, Ναχιτσεβάν, Νίκαια, Ντνίπρο, Ντουμπρόβνικ (Ραγούζα), Ντύσσελντορφ, Νυρεμβέργη, Οδησσός, Ομσκ, Όσλο, Ούφα, Παλέρμο (Πάνορμος), Παρίσι «Σαρλ ντε Γκωλ», Περμ, Πίζα, Πράγα, Πρίστινα, Ποντγκόριτσα, Πόρτο, Ρίγα, Ροβανιέμι, Ροστόφ, Ρώμη «Φιουμιτσίνο», Σάλτσμπουργκ, Σαμάρα, Σαράγεβο, Σκόπια, Σότσι, Σουργκούτ, Σόφια, Στοκχόλμη, Στουτγάρδη, Στρασβούργο, Τάλιν, Τίβατ (Θείοδος), Τιουμέν, Τίρανα, Τιφλίδα, Τορίνο, Τουλούζη, Τσελιάμπινσκ, Φρανκφούρτη, Φριντρισχάφεν, Χάρκοβο, Χερσώνα.

 Τουρκία: Άγκυρα «Εσένμπογκα», Άγρι (Καρακιοσέ), Άδανα, Αδραμύττιο, Αλάγια-Γκαζή Πασά (Κορακήσιον & Σελινούντα), Αμάσεια-Μερζιφούντα, Αντιγιαμάν (Πέρρη), Αντιόχεια, Αττάλεια, Βαν (Θοσπίτις), Γκαζιαντέπ, Έλαζιγ, Ερζερούμ (Θεοδοσιούπολις), Ερζιντζάν (Ακιλισηνή), Εσκίσεχιρ (Δορύλαιον), Ζονγκουλντάκ (Σανδαράκη), Ίγντιρ (Τσολακέρτ), Ικόνιο, Καισάρεια, Καχραμαν Μαράς (Γερμανίκεια), Καρς, Κασταμονή, Κιουτάχεια «Ζαφέρ», Κοτζαελί (Νικομήδεια), Κοτύωρα-Κερασούντα, Κωνσταντινούπολη «IST» & «Σαμπιχά Γκιοκτσέν», Μαλάτεια, Μαρντίν, Μους, Μπατμάν (Ελίχ), Μπινγκιόλ (Ῥωμανούπολις), Μποντρούμ-Μίλας (Αλικαρνασσός & Μύλασα), Νεβσεχίρ (Μόσχαρα), Νταλαμάν, Ντενιζλί (Λαοδίκεία), Ντιγιάρμπακιρ (Άμιδα), Ουσάκ (Ευκαρπία), Προύσα-Γενισεχίρ, Ραιδεστός-Τυρολόη, Ριζούντα-Αρτβίν (Ριζαίον & Αρδάον), Σαμψούντα, Σανλή Ούρφα (Έδεσσα), Σεβάστεια, Σιίρτ (Σύρτη), Σινώπη, Σιρνάκ (Σάρεισά), Σμύρνη «Αντνάν Μεντερές», Σπάρτη (Βάρης), Τοκάτη (Ευδοκιάδα), Τραπεζούντα, Τσανάκκαλε (Δαρδανέλλια), Χακκιάρι-Γιουκσέκοβα (Ζουλαμέρκ & Γκεβέρ).

Η ΤΗΥ πετάει καθημερινά για Ελλάδα:

4 πτήσεις την ημέρα για το «Ελευθέριος Βενιζέλος» από το «Διεθνές Αεροδρόμιο της Κωνσταντινούπολης» της Κωνσταντινούπολης με Boeing 777-300ER, Airbus A319 και Airbus A321.

2 πτήσεις την ημέρα για το «Μακεδονία» από το «Διεθνές Αεροδρόμιο της Κωνσταντινούπολης» της Κωνσταντινούπολης με Boeing 737-800 και Airbus A321

Στόλος 
Σύμφωνα με τα στοιχεία του Ιουνίου 2023, ο στόλος της ΤΗΥ ανέρχεται σε 333 αεροσκάφη.

Συμβάντα και Ατυχήματα 
Σε γενικές γραμμές, η ΤΗΥ έχει μέτριο επίπεδο ασφάλειας. Κατά τα 72 χρόνια ιστορίας της, είχε τρία ατυχήματα σε διεθνή δρομολόγια, και 18 στα εσωτερικά. Το πλέον γνωστό, ήταν αυτό της 3 Μαρτίου 1974, στη Γαλλία, όταν η πτήση ΤΚ 981 από το Διεθνή Αερολιμένα Σαρλ ντε Γκολ του Παρισιού με κατεύθυνση το Λονδίνο και το αεροδρόμιο Χίθροου, κατέπεσε ύστερα από εκρηκτική αποσυμπίεση του αεροσκάφους (τύπος αεροσκάφους McDonnell Douglas DC-10-30). 346 άτομα έχασαν τη ζωή τους, και μέχρι το δυστύχημα στο Αεροδρόμιο της Τενερίφης, ήταν το χειρότερο αεροπορικό δυστύχημα στα χρονικά. 

 Στις 25 Φεβρουαρίου 2009 η πτήση 1951 των Τουρκικών Αερογραμμών (αεροσκάφος Boeing 737-800 με κωδικό TC-JGE), κατέπεσε σε αγρό, λίγο πριν την προσγείωση στο Διεθνές Αεροδρόμιο Σχιπχόλ του Άμστερνταμ, με την άτρακτο να διαρρηγνύεται σε τρία σημεία. Στην πτήση επέβαιναν 128 επιβάτες και επτά μέλη πληρώματος, από τους οποίους 9 έχασαν τη ζωή τους (μεταξύ τους τρία μέλη του πληρώματος) και άλλοι 84 μεταφέρθηκαν σε νοσοκομεία. 25 από τους τραυματίες ήταν σε σοβαρή κατάσταση, 24 είχαν ελαφρά τραύματα, ενώ δεν ανακοινώθηκε η κατάσταση των υπολοίπων. Η προκαταρκτική έρευνα έδειξε ότι η πτώση οφειλόταν πιθανώς σε ελαττωματικό δείκτη υψομέτρου, ο οποίος έδωσε ένδειξη ότι το αεροπλάνο βρισκόταν στο έδαφος, ενώ στην πραγματικότητα ήταν ακόμα σε ύψος 590 μέτρων. Αυτό οδήγησε τον αυτόματο πιλότο που χειριζόταν το αεροσκάφος να βάλει τις μηχανές στο ρελαντί, με αποτέλεσμα μεγάλη μείωση ταχύτητας και απώλεια στήριξης του αεροσκάφους. Οι πιλότοι αντιλήφθηκαν τη σοβαρότητα της κατάστασης μόνο όταν ενεργοποιήθηκε το αυτόματο σύστημα δόνησης των χειριστηρίων (stick shaker) σε ύψος 150 μέτρων και παρότι δόθηκε άμεσα εντολή στις μηχανές να ανεβάσουν στροφές, το αεροσκάφος βρισκόταν πλέον σε ύψος ανεπαρκές για να αναστραφεί η καθοδική του πορεία, με αποτέλεσμα την πρόσκρουση στο έδαφος.

 Στις 16 Ιανουαρίου 2017 το αεροσκάφος Boeing 747-400F που εκτελούσε την πτήση 6491 της Turkish Airlines (πτήση μεταφοράς εμπορευμάτων TK6491/THY6491, την οποία είχε αναλάβει να εκτελέσει η ACT Airlines, για λογαριασμό της Turkish Cargo, από το Χονγκ Κονγκ προς την Κωνσταντινούπολη μέσω του Μπισκέκ της Κιργιζίας.) συνετρίβη κατά τη διάρκεια της προγραμματισμένης προσγείωσης στο Διεθνές Αεροδρόμιο του Μάνας στο Μπισκέκ. Συνολικά 39 άτομα, συμπεριλαμβανομένων των τεσσάρων μελών του πληρώματος και 35 άτομα που κατοικούσαν στην περιοχή κοντά στο αεροδρόμιο, σκοτώθηκαν από τη συντριβή.

Τεχνική Βάση ΤΗΥ - THY TEKNİK 
Η ΤΗΥ διατηρεί επίσης τεχνική βάση στο Διεθνή Αερολιμένα Ατατούρκ της Κωνσταντινούπολης. Το κέντρο αυτό, είναι υπεύθυνο για τη συντήρηση, επισκευή και βαριά συντήρηση όλων των αεροσκαφών της ΤΗΥ, των κινητήρων και εξοπλισμού αυτών.

Παραπομπές

Εξωτερικοί σύνδεσμοι 

 Ιστότοπος Τουρκικών Αερογραμμών

‬

Τουρκικές αεροπορικές εταιρείες